Missatge: Pícnic per la República convoca un acte pel dia de la Constitució, inspirant-se en una novel·laEl Pícnic per la República ha convocat una acció indeterminada pel dia de la Constitució espanyola, el pròxim 6 de desembre. L'entitat, a través d'una piulada des del seu compte oficial, convoca l'acte per "celebrar el destí cap a la independència". La convocatòria no ha deixat clar on es farà aquesta acció però si han assegurat que en algun lloc indeterminat de Barcelona. El Pícnic per la República ha adjuntat diverses fotografies de la novel·la distòpica de Ray Bradbury, Fahrenheit 451, -que també s'han fet diverses adaptacions cinematogràfiques-, on la societat nord-americana viu en un règim feixista i tots els llibres estan prohibits i són cremats a la foguera.Font
Emocions: no emotion

Resposta: Pícnics, tsunamis...Ho han tornat a fer, tornem a ser enganyats.La dreta, davant la inevitable ira popular, fagocita la dissidència, deixant sortir el vapor a pressió de tant en tant. Cal tapar la tornada a un autonomisme que mai van abandonar.S'ha canviat la independència per fer la guitza amb actes testimonials. Ja no hi ha estratègia que ens pugui afavorir a la majoria. Les elits ens segueixen conduint.Tot el movimentisme es convoca i desconvoca a discreció, apuntant al que no és significatiu ni rupturista.Ha guanyat el postureig, el simbolisme i la desobediència innòcua, sovint festiva i de guitarrada.Les dianes: partits del Barça, Día de la Constitución, declarar al monarca persona non grata aquí i allà, cremar-lo en fotografia, en definitiva: tant se'n fot la independència, no sabem com anar-hi i per això, rebequeria, afirmar que som ingovernables mentre passem per la drecera com les ovelles i para de contar. L'únic objectiu és lluir sentiment, amb llacets, banderetes i cançons tot anant a remolc.Mai havia sigut tan patètic veure com els que se l'empassen doblegada, encara tenen els pebrots de cantar Els Segadors i L'estaca amb una cara de sentiment que ni a un enterrament.Au, després de fer befa de la Constitución, tots cap a casa, no sigui que ens l'apliquin pel davant i pel darrere.
Emocions: sadness, disgust, anger, distrust